พระราชทานถุงยังชีพ คนโคราชถูกน้ำท่วม ปภ.ยัน ถ.มิตรภาพสีคิ้ว รถผ่านได้ 
มูลนิธิราชประชานุเคราะห์ นำถุงยังชีพพระราชทานมอบแก่ผู้ประสบภัยน้ำท่วม จ.นครราชสีมา ส่วนน้ำท่วมถนนนมิตรภาพ ช่วงสีคิ้ว ปภ.ยันแก้ปัญาแล้ว ล่าสุดน้ำลดรถเล็กวิ่งผ่านได้ ยืนยันจะไม่เกิดปัญหาน้ำท่วมถนนอย่างที่ผ่านมาอีกแน่นอน  ,จากเหตุอุทกภัยน้ำท่วมในพื้นที่ จ.นครราชสีมา ผู้สื่อข่าวรายงานว่า เมื่อวันที่ 6 ต.ค.59 นายกองเอก วิลาศ รุจิวัฒนพงศ์ กรรมการบริหารและประธานฝ่ายบรรเทาทุกข์มูลนิธิราชประชานุเคราะห์ ได้เดินทาง นำถุงยังชีพพระราชทาน มอบให้ผู้ประสบภัยใน อ.ชุมพวง จำนวน 500 ชุด,นอกจากนี้ ยังมีที่ อ.เมืองยาง 300 ชุด อ.พิมาย 200 ชุด อ.ลำทะเมนชัย 50 ชุด อ.ประทาย 50 ชุด อ.โนนแดง 50 ชุด และ อ.ห้วยแถลง 50 ชุด ซึ่งการมอบถุงยังชีพพระราชทานในครั้งนี้ เพื่อเป็นการช่วยเหลือและบรรเทาความเดือดร้อนให้แก่ราษฎรผู้ประสบอุทกภัยดังกล่าว,ส่วนที่ศาลากลางจังหวัดนครราชสีมา เมื่อตอนสายวันที่ 7 ต.ค. นายสุเทพ รื่นถวิล หัวหน้าสำนักงานป้องกันและบรรเทาสาธารณภัยจังหวัดนครราชสีมา ได้เดินทางเข้ารายงานสรุปการดำเนินการแก้ไขปัญหาน้ำท่วมในพื้นที่ ต.ลาดบัวขาว อ.สีคิ้ว ท่วมถนนมิตรภาพจมมิดสถานการณ์เข้าสู่ภาวะปกติในช่วงประมาณ 18.00 น.ของเมื่อวานนี้ (6 ต.ค.59) โดยนายวิเชียร จันทรโณทัย ผวจ.นครราชสีมา มีความเป็นห่วงพี่น้องประชาชนเป็นอย่างมาก ได้บัญชาการสั่งการให้ ปภ.และชลประทานฯ พร้อมหน่วยงานที่เกี่ยวข้องเร่งระบายน้ำให้เร็วที่สุด,ทั้งนี้ จุดวิกฤติอยู่ในพื้นที่ตำบลลาดบัวขาว โดยเฉพาะในท้ายหมู่บ้านของชุมชนเขตเทศบาลตำบลลาดบัวขาวปริมาณน้ำทะลักไหลเข้าท่วมจำนวนมาก และแม้ว่าน้ำที่ท่วมอยู่บนถนนมิตรภาพฝั่งขาออก มุ่งหน้าไปกรุงเทพฯลดระดับลงเหลือเพียง 1 ช่องจราจรด้านซ้าย  โดยรถเล็กสามารถวิ่งได้แล้ว ส่วนแผนระยะยาวได้นำรถแบ็กโฮเข้าไปเปิดทางน้ำให้กว้างขึ้น พร้อมกับใช้เครื่องสูบน้ำช่วยเร่งระบายน้ำออกให้เร็วที่สุด เนื่องจากท่อลอดใต้ถนนมิตรภาพมีขนาดเล็ก ทำให้ระบายไม่ทัน  ,ทั้งนี้ จุดตำบลลาดบัวขาว หากมีฝนตกลงมาอีกสถานการณ์จะไม่ท่วมเหมือนเมื่อวานนี้อย่างแน่นอน เพราะ 1. ได้ส่งรถแบ็กโฮไปเพิ่มเพื่อขยายทางน้ำให้กว้างขึ้น 2.ใช้เครื่องสูบน้ำเพื่อเร่งระบายน้ำข้ามฝั่งไปลงลำน้ำลำตะคองให้เร็วที่สุด เพื่อแก้ปัญหาน้ำที่ท่วมสูงลดน้อยลง,พี่น้องประชาชนในโซเชียลที่วิตกกังวลว่า ถนนมิตรภาพสามารถผ่านได้หรือไม่นั้น เรายืนยันว่า ผ่านเส้นทางนี้ได้แน่นอน เพราะน้ำท่วมทางเดียวคือด้านจาก จ.นครราชสีมา ไปกรุงเทพฯ ส่วนด้านตรงข้าม เราเปิดเลนพิเศษวิ่งสวนทางกันได้ จนกระทั่งประมาณ 18.00 น. ก็ปิดเลนพิเศษ เพราะรถเล็กสามารถสัญจรได้ปกติ,ส่วนภาพรวมในพื้นที่อื่นๆ อ.พิมาย อ.ชุมพวง อ.ลำทะเมนชัย อ.เมืองยาง ที่ได้รับผลกระทบจากลำน้ำลำเชียงไกรตอนนี้น้ำลดลงแล้ว ยังคงมีบ้านเรือนราษฎรถูกน้ำท่วมอยู่บ้างไม่มากนัก ส่วนใหญ่จะท่วมพื้นที่การเกษตร นาข้าว และมันสำปะหลัง รวมทั้งน้ำจากลำมาศไหลมารวมกัน สำหรับ อ.ด่านขุนทด นาข้าว และมันสำปะหลังได้รับผลกระทบ ซึ่งจังหวัดกำลังพิจารณาช่วยเหลือต่อไป,ขณะที่นายวิเชียร จันทรโณทัย ผวจ.นครราชสีมา มอบหมายให้นางณัฎฐินีภรณ์ จันทรโณทัย นายกเหล่ากาชาดจังหวัดนครราชสีมา นำคณะกรรมการเหล่ากาชาดจังหวัด อำเภอ อปท. ส่วนราชการที่เกี่ยวข้องเดินทางไปยังพื้นที่ตำบลลาดบัวขาว อ.สีคิ้ว เยี่ยมเยียนเพื่อเป็นขวัญกำลังใจให้กับชาวบ้าน หมู่ 8 บ้านโนนนา จำนวนกว่า 40 หลังคาเรือนที่ได้รับผลกระทบจากน้ำเอ่อล้นเข้าท่วม มอบสิ่งของบรรเทาทุกข์ ถุงยังชีพ น้ำดื่ม จำนวนกว่า 100 ชุด พร้อมสอบถามความเป็นอยู่ เพื่อให้ชาวบ้านอบอุ่นใจ ว่า ไม่ได้ถูกทอดทิ้งในยามทุกข์ยากเดือดร้อน,สถานการณ์ล่าสุด น้ำท่วมถนนมิตรภาพ ฝั่งขาเข้ากรุงเทพฯ ช่วงบริเวณหลักกิโลเมตรที่ 94-95 บ้านโนนทอง ตำบลลาดบัวขาว อ.สีคิ้ว จ.นครราชสีมา ขณะนี้น้ำจากเขาจันทร์งาม ยังคงไหลหลากเข้าท่วมพื้นผิวการจราจรอยู่ 1 ช่องทาง ซึ่งเป็นช่องทางด้านขวาสุด เนื่องจากสภาพของถนนลาดเอียงลงมายังร่องกลางถนน ระยะทางยาวประมาณ 700 เมตร ระดับน้ำท่วมสูงประมาณ 30 เซนติเมตร ผู้ขับขี่สามารถสัญจรผ่านได้ตามปกติ แต่ต้องใช้ความระมัดระวัง โดยเจ้าหน้าที่แขวงทางหลวงนครราชสีมา ที่ 1 ได้ขุดลอกทางระบายน้ำ เพื่อเปิดทางให้น้ำไหลลงลำน้ำลำตะคองเร็วขึ้น พร้อมติดตั้งเครื่องสูบน้ำแรงดันสูงไว้เร่งผลักดันน้ำให้ไหลผ่านไปได้โดยเร็วหากเกิดมีฝนตกหนักซ้ำลงมาในพื้นที่อีก.
มูลนิธิราชประชานุเคราะห์ นำถุงยังชีพพระราชทานมอบแก่ผู้ประสบภัยน้ำท่วม จ.นครราชสีมา ส่วนน้ำท่วมถนนมิตรภาพ ช่วงสีคิ้ว ปภ.ยันแก้ปัญาแล้ว ล่าสุดน้ำลดรถเล็กวิ่งผ่านได้ ยืนยันจะไม่เกิดปัญหาน้ำท่วมถนนอย่างที่ผ่านมาอีกแน่นอน  
น้ำท่วม,น้ำท่วม59,น้ำท่วมโคราช,น่ำท่วมสีคิ้ว,ถนนมิตรภาพ,โคราช,พระราชทานถุงยังชีพ